Ba'a taba hana ni shiga Amurka ba, Buhari ya mayar wa Atiku martani - ISYAKU.COM Ba'a taba hana ni shiga Amurka ba, Buhari ya mayar wa Atiku martani - ISYAKU.COM
Home > LABARI > Ba'a taba hana ni shiga Amurka ba, Buhari ya mayar wa Atiku martani
Ba'a taba hana ni shiga Amurka ba, Buhari ya mayar wa Atiku martani
Wani hadimin shigaba Muhammadu Buhari watau Femi Adesina ya mayar wa tsohon shugaban kasa Atiku Abubakar da martani sakamakon wani zargi da ya yi a wata tattaunawa da ya yi da wata jarida The Boss Newspaper inda Atiku ya bayyana cewa an taba hana shugaba Buhari shiga kasar Amurka.
Dan jarida Dele Momodu ya tambayi Atiku kan jita-jitar da ake cewa an taba hana shi shiga kasar Amurka. Sai dai Alhaji Atiku ya musanta hakan kamar yadda BBC ta ruwaito..
Daga nan ne sai tsohon mataimakin shugaban ya ce: "An taba hana Shugaba Buhari shiga kasar Amurka har na kusan tsawon shekara 15 saboda dalilin da suke da alaka da addini."
Har ila yau Atiku Abubakar ya soki gwamnati Buhari kan yadda a cewarsa ta gaza cire wa 'yan Najeriya kitse a wuta.
A watan jiya ne tsohon shugaban ya fice daga jam'iyyar APC. Abin da wadansu suke ganin shirye-shirye yake na kara tsayawa takarar shugabancin kasar a shekarar 2019.
Sai dai bai fito ya bayyana hakan ba tukuna. Hakazalika shi ma Shugaba Buhari bai bayyana anniyarsa ta sake tsayawa takarar ba, kodayake a makon jiya akwai alamomin da suka fara nuna alamar hakan.
Item Reviewed: Ba'a taba hana ni shiga Amurka ba, Buhari ya mayar wa Atiku martani Rating: 5 Reviewed By: -